S-549/2008

Mál þetta, sem dómtekið var 29. maí 2008, er höfðað með ákæru útgefinni 29. apríl 2008 af lögreglustjóranum á höfuðborgarsvæðinu á hendur T-kvk-þgf B-kvk-þgf Þ-kvk-þgf, kt. [...], Blikaási 11, Hafnarfirði, og H-kvk-þgf Á-kvk-þgf H-kvk-þgf, kt. [...], Einivöllum 5, Hafnarfirði, fyrir eftirtalin auðgunarbrot framin í Hafnarfirði á árinu 2008, nema annað sé tekið fram:

I.

Ákærðu T-kvk-þf B-kvk-þf fyrir þjófnað föstudaginn 15. febrúar, með því að hafa í búningsherbergi starfsfólks á Hrafnistu, stolið tveimur greiðslukortum útgefnum af Glitni, á nafni E-kvk-ef E-kvk-ef, kt. [...].

II.

Ákærðu báðum fyrir fjársvik, með því að hafa dagana 15. og 18. febrúar blekkt starfsfólk í staðgreiðsluviðskiptum með framvísun á debetkorti E-kvk-ef E-kvk-ef útgefnu af Glitni banka, og með því svikið út vörur og reiðufé, samtals að fjárhæð 27.768 kr., sem hér nánar greinir:

Föstudaginn 15. febrúar:

1. Í verslun Samkaupa, Miðvangi 41, svikið út vörur að fjárhæð 795 kr.

2. Í verslun N1 við Hringbraut, Reykjavík, svikið út vörur að fjárhæð 675 kr. og reiðufé að fjárhæð 3.000 kr.

3. Í verslun Aktu taktu, Reykjavík, svikið út vörur að fjárhæð 1.990 kr. og reiðufé að fjárhæð 1.000 kr.

4. Í verslun Olís við Klöpp, Reykjavík, svikið út vörur að fjárhæð 5.497 kr. og reiðufé að fjárhæð 3.000 kr.

Mánudaginn 18. febrúar:

1. Á veitingastaðnum Bæjarins bestu, Reykjavík, svikið út vörur að fjárhæð 560 kr.

2. Á veitingastaðnum KFC, Hjallahrauni 15, svikið út vörur að fjárhæð 3.672 kr.

3. Í verslun Skeljungs, Reykjavík, svikið út vörur að fjárhæð 1.334 kr.

4. Í verslun Olís, Álfheimum, Reykjavík, svikið út vörur að fjárhæð 495 kr. og reiðufé að fjárhæð 3.000 kr.

5. Á veitingastaðnum Warszawa, Flatahrauni 21, svikið út vörur að fjárhæð 750 kr.

6. Á veitingastaðnum Warszawa, Flatahrauni 21, svikið út vörur að fjárhæð 2.000 kr.

III.

Ákærðu T-kvk-þf B-kvk-þf fyrir fjársvik, með því að hafa dagana 16. og 18. febrúar blekkt starfsfólk í staðgreiðsluviðskiptum með framvísun á debetkorti E-kvk-ef E-kvk-ef útgefnu af Glitni banka, og með því svikið út vörur, samtals að fjárhæð 6.365 kr., sem hér nánar greinir:

1. Laugardaginn 16. febrúar, í verslun 10-11, Firðinum, svikið út vörur að fjárhæð 3.275 kr.

2. Aðfaranótt mánudagsins 18. febrúar í verslun Á stöðinni, Reykjavíkurvegi, svikið út vörur að fjárhæð. 3.090 kr.

IV.

Ákærðu H-kvk-þgf Á-kvk-þgf fyrir fjársvik, með því að hafa dagana 16. og 18. febrúar blekkt starfsfólk í staðgreiðsluviðskiptum með framvísun á debetkorti E-kvk-ef E-kvk-ef útgefnu af Glitni banka, og með því svikið út vörur, samtals að fjárhæð 3.900 kr., sem hér nánar greinir:

1. Aðfaranótt laugardagsins 16. febrúar, á veitingastaðnum Celtic Kross, Hverfisgötu 26, Reykjavík, svikið út vörur að fjárhæð 650 kr.

2. Aðfaranótt mánudagsins 18. febrúar á veitingastaðnum Dubliner, Hafnarstræti 4, Reykjavík, svikið út vörur að fjárhæð 650 kr.

3. Aðfaranótt mánudagsins 18. febrúar á veitingastaðnum Celtic Kross, Hverfisgötu 26, Reykjavík, svikið út vörur að fjárhæð 2.600 kr.

V.

Ákærðu báðum fyrir fjársvik, með því að hafa 16. febrúar blekkt starfsfólk í staðgreiðsluviðskiptum með framvísun á kreditkorti E-kvk-ef E-kvk-ef útgefnu af Glitni banka, og með því svikið út vörur, samtals að fjárhæð 6.150 kr., sem hér nánar greinir:

1. Á veitingastaðnum Warszawa, Flatahrauni 21, svikið út vörur að fjárhæð 1.250 kr.

2. Á veitingastaðnum Warszawa, Flatahrauni 21, svikið út vörur að fjárhæð 1.250 kr.

3. Á veitingastaðnum Warszawa, Flatahrauni 21, svikið út vörur að fjárhæð 2.000 kr.

4. Á veitingastaðnum Warszawa, Flatahrauni 21, svikið út vörur að fjárhæð 1.650 kr.

VI.

Ákærðu H-kvk-þgf Á-kvk-þgf fyrir fjársvik, með því að hafa 16. febrúar blekkt starfsfólk í staðgreiðsluviðskiptum með framvísun á kreditkorti E-kvk-ef E-kvk-ef útgefnu af Glitni banka, og með því svikið út vörur, samtals að fjárhæð 1.850 kr., sem hér nánar greinir:

1. Á veitingastaðnum Celtic Kross, Hverfisgötu 26, Reykjavík, svikið út vörur að fjárhæð 650 kr.

2. Á veitingastaðnum Prikinu, Bankastræti 12, Reykjavík, svikið út vörur að fjárhæð 1.200 kr.

Telst brot samkvæmt I. kafla ákæru varða við 244. gr. almennra hegningarlaga nr. 19/1940. Teljast brot samkvæmt II.–VI. kafla ákæru varða við 248. gr. almennra hegningarlaga nr. 19/1940.

Þess er krafist að ákærðu verði dæmdar til refsingar.

Við þingfestingu málsins ákvað dómari að skilja þátt ákærðu T-kvk-ef B-kvk-ef, sem ekki mætti, frá þætti ákærðu H-kvk-ef Á-kvk-ef, með vísan til 24. gr. laga nr. 19/1991 um meðferð opinberra mála. Mál ákærðu T-kvk-ef B-kvk-ef fékk númerið S-623/2008.

Ákærða H-kvk-nf Á-kvk-nf krefst þess að henni verði gerð vægasta refsing er lög leyfa og var farið með mál hennar samkvæmt 125. gr. laga nr. 19/1991 um meðferð opinberra mála. Var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og rannsóknargögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í september 1990. Samkvæmt sakavottorði hennar hefur hún ekki áður gerst sek um refsiverða háttsemi. Ákærða hefur játað brot sín hreinskilnislega og er það virt henni til refsilækkunar. Þá er til þess að líta að hún er ung að aldri og ekki er um háar fjárhæðir að ræða. Á móti kemur að um fjölmörg skipti er að ræða og brot eru framin í félagi, sbr. 2. mgr. 70. gr. almennra hegningarlaga. Að öllu þessu virtu þykir rétt að fresta ákvörðun um refsingu ákærðu skilorðsbundið í tvö ár, enda haldi hún almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákvörðun refsingar ákærðu, H-kvk-ef Á-kvk-ef H-kvk-ef, er frestað í tvö ár, enda haldi hún almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf